Jalgpallikoondise fännidel on hiigelsuur sinimustvalge

Eesti jalgpallikoondise fänne ühendaval Jalgpallihaiglal on koostöös Betsafe'iga nüüdsest hiigelsuur sinimustvalge lipp, seejuures on 286,2 ruutmeetrine Eesti lipp fännide kinnitusel maailma suurim.



40 kilogrammi kaaluvat hiigellippu kasutatakse esmakordselt sel reedel A. Le Coq Arenal peetaval Eesti – Belgia MM-valikmängul. Traditsiooniliselt keritakse lipp fännitribüünil lahti nii Eesti hümni ajal kui ka meie koondise värava tähistamiseks.

Koondise peatreener Martin Reim ning mängijad Karol Mets ja Ats Purje tegid lipuga tutvust Betsafe Tähtede klubis toimunud pressikonverentsil. Betsafe Tähtede klubi on rahvuskoondise mängude VIP-ala, mis läbis enne reedest tähtsat valikmängu põhjaliku uuenduskuuri: näiteks on Tähtede klubi seintel nüüd jäädvustatud Eesti jalgpalli lähiajaloo tähtsamad hetked.